“Gekaapte” pa weer in die hofLeon van Rensburg Leon van Rensburg, ŉ IT-spesialis van Durban, wat in Oktober valslik beweer het hy is gekaap en vir drie dae lank as gevangene aangehou, het Maandag in die landdroshof in Pinetown verskyn. Van Rensburg (52) het ŉ grootskaalse polisiesoektog veroorsaak nadat hy ŉ SMS aan sy dogter gestuur het, “Help, gekaap.” Van Rensburg het sy gesin meer as twee dae later gekontak, berig Beeld. Hy het teen die einde van Oktober in die hof verskyn in verband met beweerde regsverydeling nadat hy ŉ tweede keer verdwyn het voor die polisie hom in hegtenis kon neem. Van Rensburg is in Kaapstad aangekeer en na die St Joseph-psigiatriese hospitaal in Durban geneem vir behandeling. Die saak is tot 13 Desember uitgestel vir verdere ondersoek. -SAPA Lees ook: “Gekaapte” pa opgespoor “Gekaapte” pa weer vermis, lasbrief uitgereik Gekaapte pa waarsku ander Gekaapte pa veilig Man steeds vermis ná kaping